Diari Oficial de la Generalitat Valenciana


Sumari del DOGV 6812, del 06-07-2012 (2012/6471)

RESOLUCIÓ de 18 de juny de 2012, del conseller de Governació, per la qual aprova el Pla Local de Prevenció d'Incendis Forestals d'Aín (Castelló).
-------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6471


Data del document
:   17-06-2012

Organisme emissor
:   Conselleria de Governació

Tipus de document
:   Resolució

Descriptors 

:   * administració local

RESOLUCIÓ de 18 de juny de 2012, del conseller de Governació, per la qual aprova el Pla Local de Prevenció d'Incendis Forestals d'Aín (Castelló). [2012/6471]  
La Llei 3/1993, de 9 de desembre, Forestal de la Comunitat Valenciana, establix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al del municipi.  
Igualment, el Pla de Prevenció d'Incendis Forestals del Parc Natural de la Serra d'Espadà, aprovat per la Resolució de 22 de maig de 2006, del conseller de Territori i Habitatge (Diari Oficial de la Comunitat Valenciana número 5570, de 31.05.2006), el qual té caràcter director en la matèria de prevenció d'incendis forestals en l'àmbit del parc, establix entre les seues línies d'actuació principals el foment de l'elaboració dels plans locals de prevenció d'incendis forestals dels municipis totalment o parcialment inclosos en l'àmbit del parc natural, com és el cas d'Aín.  
  
El Reglament de la Llei 3/1993, Forestal de la Comunitat Valenciana, aprovat pel Decret 98/1995, de 16 de maig, del Govern Valencià, establix clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees de protecció especial i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació segons els distints graus d'alerta d'incendi i cartografia referent als punts anteriors.  
  
El Pla Local de Prevenció d'Incendis Forestals d'Aín (Castelló) va ser aprovat pel ple de l'Ajuntament en la sessió ordinària de data 29 de juliol de 2011.  
Per tant, vist que el pla complix el que disposa la legislació en la matèria i a proposta de la directora general de Prevenció, Extinció d'Incendis i Emergències, resolc:  
  
Article 1. Aprovació del pla  
Aprovar el Pla Local de Prevenció d'Incendis Forestals d'Aín (Castelló) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Introducció: Antecedents. Objectius. Aprovació del pla. Vigència del pla. Situació del terme municipal. Marc normatiu.  
2. Descripció del municipi: Medi físic. Medi socioeconòmic.  
3. Anàlisi del risc d'incendis: Estudi històric d'incendis. Risc d'inici d'incendis. Perillositat.  
4. Àrees de protecció especial: Introducció. Objectius.  
5. Prioritat de defensa: Àrees amb béns materials i personals. Àrees amb béns naturals. Conclusions.  
6. Inventari de mitjans i infraestructures: Inventari de mitjans propis i mobilitzables. Protocol d'actuació segons els diferents graus de preemergència. Inventari d'infraestructures.  
  
7. Proposta d'actuacions: Proposta de prevenció de causes. Proposta d'infraestructures.  
8. Programació econòmica i temporal.  
Annexos: Risc estadístic. Propostes d'actuació. Pla local de cremades. Règim de subvencions. Valoració econòmica.  
Així mateix, disposa d'una referència cartogràfica completa dels aspectes tractats en cada bloc.  
  
Article 2. Caràcter subsidiari  
Les disposicions que conté el Pla Local de Prevenció d'Incendis forestals d'Aín constituïxen la directriu tècnica en esta matèria en l'àmbit del municipi, sense perjuí del caràcter subsidiari en l'aplicació respecte a les que establix el Pla de Prevenció d'Incendis Forestals del Parc Natural de la Serra d'Espadà, aprovat per la Resolució del conseller de Territori i Vivenda de 22 de maig de 2006, del marc legislatiu propi del parc natural; el Pla d'Ordenació dels Recursos Naturals, aprovat pel Decret 218/1997, de 30 de juliol, del Govern Valencià (Diari Oficial de la Comunitat Valenciana número 3075, de 10.09.1997), i el Pla Rector d'Ús i Gestió, aprovat pel Decret 59/2005, d'11 de març, del Consell de la Generalitat (Diari Oficial de la Comunitat Valenciana número 4969, de data 18.03.2005), així com de la normativa general de prevenció d'incendis forestals.  
  
Article 3. Vigència del pla  
Amb caràcter general, el pla té una vigència de 15 anys amb revisions parcials cada 5 anys.  
  
Article 4. Modificacions del pla local de cremades  
Es faculta la directora general de Prevenció, Extinció d'Incendis i Emergències perquè, en l'àmbit de les seues competències, puga aprovar modificacions de les disposicions previstes en el pla local de cremades inclòs dins de la normativa d'este pla local de prevenció d'incendis forestals.  
  
Contra esta resolució, que entra en vigor l'endemà de la publicació en el Diari Oficial de la Comunitat Valenciana, les persones interessades hi poden interposar un recurs contenciós administratiu en el termini de dos mesos, comptador a partir de l'endemà de la publicació, davant la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això no impedix la interposició del recurs potestatiu de reposició davant del conseller de Governació, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
DISPOSICIÓ TRANSITÒRIA  
  
Única  
Una vegada elaborat i aprovat el pla de prevenció d'incendis forestals de la demarcació forestal a què pertany Aín (Castelló), el Pla Local de Prevenció d'Incendis Forestals s'haurà d'adaptar en un termini de sis mesos al que disposa el pla de prevenció de la demarcació de la qual serà subsidiari.  
  
València, 18 de juny de 2012.- El conseller: Serafín Castellano Gómez.